**
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60453

**Ηλεκτρον. δ/νση :** kos\_mayor\_press@kos.gr

 Κως, 28/05/2025

 **ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

**Συνάντηση εργασίας του Δημάρχου Κω με εκπροσώπους του Ελληνικού Μεσογειακού Πανεπιστημίου**

Συνάντηση εργασίας στο πλαίσιο της Εθνικής Δράσης για την Αντιμετώπιση της Παιδικής Παχυσαρκίας, πραγματοποίησαν σήμερα ο Δήμαρχος Θεοδόσης Νικηταράς και η Αντιδήμαρχος Παιδείας Κατερίνα Χατζηθωμά-Κυπραίου, με εκπροσώπους του Ελληνικού Μεσογειακού Πανεπιστημίου.

Οι επιστημονικοί υπεύθυνοι της δράσης, Θεοδώρα Μουρατίδου, Γεώργιος Τσικαλάκης και Ειρήνη Σφακιανάκη, παρουσίασαν τον σκοπό της επίσκεψής τους στην Κω, προκειμένου να καταγράψουν τις ανάγκες και να επιθεωρήσουν χώρους, για την πιθανή δημιουργία «Σχολείου Κόμβου».

Παράλληλα, ενημέρωσαν αναλυτικά τη δημοτική αρχή για τις στοχευμένες παρεμβάσεις και τις ευκαιρίες που προσφέρει το πρόγραμμα στην τοπική κοινωνία.

Ο Δήμαρχος και η Αντιδήμαρχος, εξέφρασαν την πλήρη στήριξή τους στη δράση, τονίζοντας τη σημασία της πρόληψης και της ευαισθητοποίησης από την παιδική ηλικία. Υπογράμμισαν, επίσης, τη διάθεση για διαρκή συνεργασία τόσο στο πλαίσιο της τρέχουσας πρωτοβουλίας όσο και σε μελλοντικές συνέργειες με το Ελληνικό Μεσογειακό Πανεπιστήμιο.

Η δράση περιλαμβάνει την προώθηση υγιεινών διατροφικών συνηθειών και της σωματικής άσκησης, μέσα από παρεμβάσεις πρωτοβάθμιας, δευτεροβάθμιας και τριτοβάθμιας πρόληψης.

Το πρόγραμμα υλοποιείται από το Υπουργείο Υγείας σε συνεργασία με τη UNICEF, στο πλαίσιο του Εθνικού Σχεδίου Ανάκαμψης και Ανθεκτικότητας "Ελλάδα 2.0", με χρηματοδότηση από την Ευρωπαϊκή Ένωση – NextGenerationEU.

Επιστημονικός φορέας υλοποίησης της δράσης για την Περιφερειακή Ενότητα Δωδεκανήσου είναι το Τμήμα Επιστημών Διατροφής και Διαιτολογίας του Ελληνικού Μεσογειακού Πανεπιστημίου.

Συμμετέχουν ακαδημαϊκοί, εκπαιδευτικοί, διακεκριμένοι σεφ, γονείς και παιδιά, αθλητικοί σύλλογοι και τοπικοί φορείς.

Στόχος, η δημιουργία ενός «Σχολείου Κόμβου» σε κάθε περιφερειακή ενότητα, που θα αποτελεί το σημείο αναφοράς για την εφαρμογή του προγράμματος και τη σύνδεσή του με την τοπική κοινωνία.

Γραφείο Τύπου